Document ID: 31993R0209

ΚΑΝΟΝΙΣΜΟΣ (ΕΟΚ) αριθ. 209/93 ΤΗΣ ΕΠΙΤΡΟΠΗΣ της 1ης Φεβρουαρίου 1993 για την τροποποίηση και διόρθωση του κανονισμού (ΕΟΚ) αριθ. 3717/91 για την κατάρτιση του καταλόγου προϊόντων που μπορούν να υπόκεινται στο καθεστώς που επιτρέπει τη μεταποίηση υπο τελωνειακό έλεγχο των εμπορευμάτων, πριν από τη θέση τους σε ελεύθερη κυκλοφορία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία (1), όπως τροποποιήθηκε τελευταία από τον κανονισμό (ΕΟΚ) αριθ. 720/91 του Συμβουλίου (2), και ιδίως το άρθρο 15,
Εκτιμώντας:
ότι αποδείχθηκε για οικονομικούς λόγους αναγκαία η συμπλήρωση του σημείου 12, στήλη ΙΙ του καταλόγου που καταρτίσθηκε από τον κανονισμό (ΕΟΚ) αριθ. 3717/91 της Επιτροπής (3)-
ότι, εξάλλου, πρέπει να διορθωθεί σφάλμα που περιέχεται στο σημείο 13 στήλη Ι του εν λόγω καταλόγου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3717/91, τα σημεία 12 και 13 αντικαθίστανται από το ακόλουθο κείμενο:
Αύξων αριθμός Στήλη Ι Στήλη ΙΙ
Εμπορεύματα των οποίων επιτρέπεται η μεταποίηση υπό τελωνειακό έλεγχο Μεταποίηση η οποία μπορεί να πραγματοποιηθεί
"12 Ακατέργαστα έλαια των κωδικών ΣΟ 2707 99 11 και 2707 99 19 Μεταποίηση σε προϊόντα των κωδικών ΣΟ 2707 10 90, 2707 20 90, 2707 30 90, 2707 50 91, 2707 50 99, 2707 99 30, 2707 99 99, 2902 20 90, 2902 30 90, 2902 41 00, 2902 42 00, 2902 43 00 και 2902 44 90.
13 Τριοξείδιο του διχρωμίου του κωδικού ΣΟ 2819 90 00 Μεταποίηση σε χρώμιο του κωδικού ΣΟ 8112 20 31"
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1993.

Labels: 3